“Héran aku ....,” Lurahé Mukidi mbukak pidato. Ujug-ujug waé Mas D nyedhak nang podium terus bisik-bisik. Bar bisik-bisik terus mundur manèh. Langsung waé Lurahé Mukidi terus gèdhèg-gèdhèg. Durung sempat lungguh, Mas D balik nyedhak manèh, terus bisik-bisik ...
Lurahé Mukidi lanjut pidato, di-ulang: “Heran aku ....” Saiki wis bareng karo gèdhèg-gèdhèg. Plok ... plok ... plok. Ujug-ujug waé Mas D nyedhak manèh. Ora sengojo Mas D bisik-bisik rodo banter dadi suarané Mas D mlebu mik. Hadirin dadi podho mèlu krungu. Kiro-kiro sing dibisiké Mas D nang Lurahé ngéné: “gèdhèg-gèdhègé mulainé seko kiwo pak Lur ...” Lurahé Mukidi manggut-manggut karo bisik-bisik nang Mas D: “Mulai gèdhèg-gèdhègé ngiwo sik yo Mas ..”
“Mas D: “Hè’èh pak Lur ... Sip!”
Lurahé Mukidi garuk-garuk sirah terus lanjut pidato, di-ulang: “Heran aku ...” Saiki wis bener, omong ‘heran aku’ bareng karo gèdhèg-gèdhèg. Lan ‘jurusan gèdhèg-gèdhègé’ wis bener, mulai seko ngiwo terus gèdhèg nengen, ngiwo manèh, nengen, balik nang kiwo manèh, lan sak terusé. Plok ... plok .... plok.
Totok: “Lik, gèdhèg waé saiki ono aturané yo ...”
Likwan: “Hè’èh Tok, aèng-aèng waé ...”
Cak Babo: “Ngiwo sik Tok, ojo lali ... kualat ngko.”
Kang Yos: “Ngiwo sik kuwi nèk gèdhèg mergo heran Cak ...”
Koh Bos: “O ngono yo Kang. Nèk pas emoh opo ora opo ogah terus gèdhèg-gèdhègé mulai seko tengen opo kiwo?”
Likwan: “Nek gèdhèg-gèdhèg mergo wegah kuwi ora ono urusané karo mulai seko kiwo opo tengen Koh ..., ning gèdhègé luwih kenceng ... dadi soal cepet-aloné gèdhèg”
Totok: “O ngono yo Lik. Lha mau Lurahé Mukidi ke-heran-heran-an kok gèdhègé kenceng banget ....”
Kang Yos karo cekikikan: “Kuwi Tok, karepé Lurahé heran banget ...”
Cak Babo: “Hè’èh Kang, Lurahé Mukidi gèdhèg kenceng nganti Mas D wae kaget ... Opo ora latihan sik yo Kang ...”
Koh Bos: “Urusan karo Lurahé kuwi kudu dicathet bèn Lurahé tinggal moco. Dadi kudu ditulis ngéné: ‘gèdhèg mulai seko kiwo, ojo kenceng-kenceng ‘ ...”
Totok: “Lha ngko ora rampung-rampun gèdhèg-gèdhègé Koh, kudu ditambahi: ‘paling suwé gèdhèg ping limo’ ....”
Kang Yos: “Wis kojur tenan duwé Lurah pah-poh koyo ngéné ...”
Koh Bos: “Plonga-plongo Kang ...”
Likwan: “Iyo yo, kok iso-isoné yo ... Kuwi critane piye ...”
Totok: “Curang Lik, pilihan wingi kuwi super-urik Lik .... Wis jan pabu tenan kuwi.”
Ujug-ujug Lurahé Mukidi ngrampungi pidatoné: “Oké .... terima kasih ...” Terus balik kanan, tanpo pamit-pamit.
Totok usil: “Kadingarèn nganggo: oké... terima kasih ...”
Kang Yos: “Soalé gèk pas héran Tok, dadi yo rodo piyé ngono ...”
Koh Bos: “Lho Kang ... Kaé Lurahe kok isih gèdhèg-gèdhèg terus ... “
“Kètoké Mas D lali ngandhani nèk gèdhèg-gèdhèg-é cukup ping limo ...” Ha ha ha ha .... *** (05-08-2019)